Botanique. De Cirsus Ruthenicis etc. 47 
CIRSIUM FRICKII FISCH., MEY. 
C. (Chamaeleon ochranthum alatum) glabriusculum; radice e fibris fasciculatis 
cylindraceis apice attenuatis; caule erecto subsimplicissimo submonocephalo; foliis pro- 
funde pinnatifidis: lobis latis angulatis bi — trilobis setulis brevibus setisque elongatis 
ciliatis, caulinis semidecurrentibus, summis (sub calathidio) linearibus setoso-pectinatis ; 
calathidiis (majusculis) subcampanulatis solitariis; periclini squamis spinula patula 
squamae latitudine duplo longiore terminatis; corollulis pappum excedentibus: limbo 
longitudine tubum subsuperante. 
Species insignis, characteribus potius quam habitu ad C. esculentum accedens; differt 
foliis profunde pinnatifidis, lobis lobatis spinis debilibus setaceis ciliatis, corollulis pappo 
ferme longioribus, illarum limbo longitudine tubum plus minus superante. 
Radix fasciculata e fibris numerosis, exterioribus filiformibus, centralibus crassioribuüs 
cylindraceis apice caudato-attenuatis composita. Herba villis albis crispatis articulatis raris 
vel copiosioribus adspersa, subglabra. Caulis semper solitarius, in alüis speciminibus palli- 
dus, in aliis purpurascens, sesqui —, bipedalis, erectus,. plerumque simplicissimus atque 
monocephalus, rarius ramulo brevi monocephalo auctus. Folia mollia, in utraque pagina 
viridia atque laevia, margine setis flavescentibus elongatis (saepe semipollicaribus), graci- 
libus, setae porcinae crassitie, innocuis setulisque brevioribus ciliata; radicalia in petiolum 
longum foliaceo-marginatum et setis elongatis ad basin usque dense ciliatum attenuata, 
cum petiolo 10 — 12 poll. longa, circumscriptione anguste oblonga, profunde pinnatifida : 
lobi subsemiorbiculati vel subovati, rachide foliacea paulo longiores, bi — trilobi: lobulis 
subtriangularibus angulato-dentatis saepeque squarrosis. Folia caulina 5 — 7, radicalibus 
similia, sed breviora et basi semidecurrentia; superiora decrescendo minora; summa plu- 
rima calathidium involucrantia illoque sublongiora, alia sinuato-pinnatifida, alia sinuato- 
dentata, omnia dense setoso-ciliata. (Calathidium magnum saepe 1°, poll. in diametro,' 
subcampanulatum, multiflorum. Periclini squamae virides, glabrae, margine obsolete pu- 
berulo-ciliolatae et ad spinulae basin interdum denticulo uno alterove spinuloso instructae, 
adpressae, subtrinerves (nervis immersis), sed dorso nulla linea glandulosa notatae, lanceo- 
latae, spinula flava patula 2 lin. circ. longa terminatae; intimae longissime caudato-acu- 
minatae, acumine inermi, stramineo vel purpurascente. (Corollulae ochroleucae, pappo 
semper longiores, 11 lin. circ. longae; limbus tubo paulo sed constanter longior, inaequa- 
liter quinquefidus: lobis linearibus, obtusiusculis. Filamenta puberula. Antherae apice 
exsertae, stramineae vel roseae. Pappus 9 lin. cire. longus, basi sordide rufescens: setis 
superne denudatis, interioribus apice leviter. incrassatis. 
Hab. in Iberiae districtu Trialethi prope Zalka, in pratis montis Jelidagh. 
